Държавен вестник, бр. 107, 2024 г., стр. 69

БРОЙ  107	
Д Ъ Р Ж А В Е Н  В Е С Т Н И К 	
СТР.  69   
административните и апелативните съдилища 
и прокуратурите.“
§ 22. Създава се чл. 77а:
„Чл. 77а. Дирекция „Съдебна карта, нато­
вареност и съдебна статистика“ осъществява 
следните функции:
1. По отношение на съдебната карта и 
натовареността:
а) осигурява експертно участие в съот­
ветната комисия, от чиято компетентност са 
съдебната карта, натовареността и съдебната 
статистика;
б) инициира пред съответната комисия, 
от чиято компетентност са съдебната карта, 
натовареността и съдебната статистика, пред­
ложения за законодателни промени, касаещи 
съдебната карта и натовареността;
в) участва в изготвянето, допълването и 
актуализирането на правила, инструкции, 
правилници и др., уреждащи натовареността 
на съдилищата и на отделните съдии с цел 
ефективно разрешаване на въпроси, свързани 
с неравномерна и висока натовареност;
г) проучва, анализира и изготвя становища 
по постъпили предложения за промяна на 
съдебната карта чрез промени в границата 
на съдебните райони;
д) осъществява наблюдение върху фактори­
те, които влияят на териториалната структура 
на органите на съдебната власт и съдебните 
им райони, и предлага промяна на съдебната 
карта;
е) изготвя проект на анализ на натоваре­
ността на съдилищата по чл. 23, ал. 5, т. 12 
от Закона за съдебната власт;
ж) участва в изготвянето на проекти на 
предложения до комисията, в чиято компе­
тентност е съдебната карта, натовареността и 
съдебната статистика, относно създаване или 
закриване на съдилища, промяна на съдебните 
райони и седалищата на съдилищата, които 
да внесе за разглеждане от пленума съобразно 
отчетената степен на натовареност на съдиите 
и съдилищата;
з) подпомага дейността на работните групи 
по граждански, търговски и фирмени дела, 
наказателни дела и административни дела, 
сформирани към комисия „Съдебна карта, 
натовареност и съдебна статистика“ към съ­
дийската колегия при постъпили предложения 
за изменения и допълнения на Правилата за 
оценка на натовареността на съдиите;
и) осъществява всички административ­
но-организационни дейности, свързани с 
въвеждането на различни правни институти 
и механизми, касаещи натовареността и съ­
дебната карта;
к) извършва анализ, след края на всеки 
отчетен период, на данните за показателите за 
оценка на натовареността на съдиите и съди­
лищата и при необходимост предлага проект 
на изменение и допълнение на Правилата за 
оценка на натовареността на съдиите;
л) осъществява цялостен мониторинг на 
показателите, характеризиращи натовареност­
та на съдилищата;
м) осъществява методическа помощ и 
координация по отношение на дейностите, 
свързани със съдебната карта и натовареността 
на органите на съдебната власт;
н) координира и осигурява организационно 
дейността на Висшия съдебен съвет с други 
национални институции и органите на съдеб­
ната власт по въпроси, свързани със съдебната 
карта и натовареността;
о) участва в организирането и провежда­
нето на обществени обсъждания и кръгли 
маси във връзка с оптимизиране структурата 
и организацията на дейността на съдилищата 
от конкретен съдебен район;
п) поддържа и актуализира информация за 
съдебните райони и седалищата на органите 
на съдебната власт;
р) изпълнява и други дейности, свързани 
с междуинституционалното сътрудничество в 
областта на съдебната карта и натовареността.
2. По отношение на съдебната статистика:
а) изготвя и предлага за утвърждаване от 
съответната комисия, в чиято компетентност 
са съдебната карта, натовареността и съдебната 
статистика, проекти на изменение и допълне­
ние на статистически форми и методически 
указания за попълването им;
б) изпраща до районните, окръжните, 
административните, военните и апелативни­
те съдилища актуализирани статистически 
формуляри и методически указания за по­
пълването им;
в) събира, обработва, обобщава и съхранява 
шестмесечни и годишни отчети за дейността 
на съдилищата в Република България;
г) публикува на интернет страницата на 
Висшия съдебен съвет обобщени шестмесечни 
и годишни статистически данни за дейността 
на съдилищата;
д) въз основа на обобщените статистиче­
ски данни за натовареността на съдилищата 
отчита степента на натовареност;
е) извършва анализи на крайните резултати 
след приключване на периодичната обработка 
на статистическата информация;
ж) извършва сравнителен анализ на по­
казателите, характеризиращи дейността и 
определящи натовареността на съдилищата;
з) извършва дейности по организиране, 
координиране и приемане от съответната 
комисия, в чиято компетентност са съдебната 
карта, натовареността и съдебната статистика, 
на обобщена информация за образуването, 
движението и приключването на делата във 
Върховния касационен съд и Върховния ад­
министративен съд;